RÅDETS FORORDNING (EF) Nr. 2246/97 af 10. november 1997 om tredje ændring af forordning (EF) nr. 391/97 om fastsættelse for 1997 af visse foranstaltninger til bevarelse og forvaltning af fiskeressourcerne, som finder anvendelse på fartøjer, der fører norsk flag
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 3760/92 af 20. december 1992 om en fællesskabsordning for fiskeri og akvakultur (1), særlig artikel 8, stk. 4,
under henvisning til forslag fra Kommissionen, og
ud fra følgende betragtninger:
I forordning (EF) nr. 391/97 (2) tildeles der for 1997 visse fangstkvoter til Norge i Fællesskabets farvande;
i henhold til proceduren i artikel 2 og 7 i fiskeriaftalen mellem Det Europæiske Økonomiske Fællesskab og Kongeriget Norge (3) er der blevet afholdt nye konsultationer for på ny at tilpasse den samlede tilladte fangstmængde (TAC) for rødspætter i ICES-afsnit IV;
disse konsultationer førte til en aftale om at fastsætte TAC for rødspætter til 91 000 tons i 1997 og bl.a. at fastsætte den tilsvarende norske fangstkvote til 3 870 tons;
disse fangstniveauer er i fuld overensstemmelse med ny videnskabelig rådgivning, som blev tilgængelig i maj 1997;
det er nu nødvendigt at gennemføre disse aftalte foranstaltninger og for så vidt angår den norske fangstkvote for rødspætte at ændre forordning (EF) nr. 391/97 i overensstemmelse hermed -
UDSTEDT FØLGENDE FORORDNING:
Artikel 1
I bilag I til forordning (EF) nr. 391/97 erstattes linjen vedrørende rødspætte med den tilsvarende linje i bilaget til nærværende forordning.
Artikel 2
Denne forordning træder i kraft dagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 10. november 1997.